b"\n_START_ARTICLE_\nKat Dennings\n_START_SECTION_\nDades personals\n_START_PARAGRAPH_\nVa cr\xc3\xa9ixer en una granja al costat del bosc, veient c\xc3\xa9rvols pasturant en el seu jard\xc3\xad. Kat creu que per aix\xc3\xb2 \xc3\xa9s socialment un xic rara. Col\xc2\xb7lecciona llibres antics, \xc3\xa9s una lectora empedre\xc3\xafda. Pateix aracnof\xc3\xb2bia, \xc3\xa9s a dir, por a les aranyes. Roman soltera (2011), per\xc3\xb2 sembla que ha retornat amb un antic pretendent Ira David Wood. Tamb\xc3\xa9 ha tingut relacions amb els actors Matthew Gray Gubler i m\xc3\xa9s tard amb Ryan Gosling. \xc3\x89s menuda d'estatura 1.64 cm. i des de la seva inf\xc3\xa0ncia s'interess\xc3\xa0 per la interpretaci\xc3\xb3. _NEWLINE_Kat es mud\xc3\xa0 amb la seva fam\xc3\xadlia a Los Angeles amb catorze anys per recolzar la seva carrera com a actriu, que havia comen\xc3\xa7at amb alguns anuncis. Es pogu\xc3\xa9 veure per primera vegada en un episodi de Hot Child in the City l'any 2000, i en el cinema uns anys m\xc3\xa9s tard amb Raise your voice, en catal\xc3\xa0, Escolta la meva veu el 2004.\n_START_SECTION_\nVerdader principi de carrera\n_START_PARAGRAPH_\nLa seva carrera comen\xc3\xa7\xc3\xa0 de veritat donant vida a un dels personatges de la fallida com\xc3\xa8dia de Bob Saget Raising Dad, on era Sarah Stewart, una de les filles del protagonista, encara que, el seu verdader \xc3\xa8xit en televisi\xc3\xb3 li arrib\xc3\xa0 amb una de les noves s\xc3\xa8ries estrella de la CBS, 2 Broke Girls, on \xc3\xa9s Max Black._NEWLINE_Nominada a un Satellite Award el 2008 per Nick and Norah's infinite playlist, en catal\xc3\xa0 Nick i Norah: una nit de m\xc3\xbasica i amor. Fou una de les damnificades per les filtracions de fotografies a internet. Les seves foren llen\xc3\xa7ades a la xarxa el 2010."